ai4bharat/Pralekha huggingface dataset:
وزارت خزانہ
وزیر خزانہ محترمہ نرملا سیتا رمن نے سی پی ایس ای کے سی اے پی ای ایکس سے متعلق چوتھی جائزہ میٹنگ طلب کی
نئی دہلی،19؍اکتوبر، خزانے اور کارپوریٹ امور کی مرکزی وزیر محترمہ نرملا سیتا رمن نے آج پیٹرولیم اور قدرتی گیس کی وزارتوں نیز کوئلے کی وزارت کے سکریٹری اور ان وزارتوں کے سے وابستہ 14 سی پی ایس ای کے سی ایم ڈی کے ساتھ ، رواں مالی سال میں اخراجات کا جائزہ لینے کے لئے میٹنگ کی۔ ان میٹنگوں کے سلسلے کی یہ چوتھی میٹنگ تھی، جو وزیر خزانہ کووڈ – 19 عالمی وبا کے تناظر میں اقتصادی ترقی کی رفتار میں تیزی لانے کے لئے مختلف متعلقہ فریقوں کے ساتھ کررہی ہیں۔
مالی سال 20-2019 میں ان 14 سی پی ایس ای کے لئے ایک لاکھ 11 ہزار 672 کروڑ روپے کے مقابلے ایک لاکھ 16 ہزار 323 کروڑ روپے حاصل کئے گئے ہیں، جو در اصل 104 فیصد ہیں۔ مالی سال 20-2019 کی ایچ 1 حصولیابی 43 ہزار 097 کروڑ روپے  اور مالی سال 21-2020 میں ایچ 1 حصولیابی 37 ہزار 423 کروڑ روپے  تھی۔ سی اے پی ای ایکس کا نشانہ 21-2020 میں ایک لاکھ 15 ہزار 934 کروڑ روپے ہے۔
سی پی ایس ای کی کارکردگی کا جائزہ لیتے ہوئے محترمہ سیتا رمن نے کہا کہ سی پی ایس ای کے ذریعے، سی اے پی ای ایکس ، اقتصادی ترقی کی ایک اہم وجہ ہے اور اسے مالی سال 21-2020 اور 22-2021 کے لئے اس میں اضافہ کئے جانے کی ضرورت ہے۔ وزیر خزانہ نے متعلقہ سکریٹریز سے کہا کہ وہ مالی سال 21-2020 کی تیسری سہ ماہی کے آخر تک اثاثے کی 75 فیصد کے بقدر اخراجات کو یقینی بنانے کے لئے سی پی ایس ای کی کارکردگی پر قریبی نظر رکھیں اور اس کے لئے ایک موزوں منصوبہ تیار کریں۔ محترمہ سیتا رمن نے کہا کہ سی اے پی ای ایکس نشانے حاصل کرنے کے لئے متعلق وزارتوں اور سی پی ایس ای کے سی ایم ڈی کی سطح پر مزید مربوط کوششیں درکار ہیں۔
بھارتی برادری کی ترقی کو فروغ دینے میں سی پی ای ایس ای کے اہم رول کا ذکر کرتے ہوئے وزیر خزانہ نے سی پی ایس ای کی حوصلہ افزائی کی کہ وہ اپنے مقررہ نشانوں کو حاصل کرنے کے لئے بہتر کارکردگی انجام دیں اور اس بات کو یقینی بنائیں ہ مالی سال 21-2020 کے لئے اہم تخمینہ جاتی اخراجات موضوع طریقے سے نیز مقررہ وقت کے اندر اندر خرچ کئے گئے ہیں۔ محترمہ سیتا رمن نے کہا سی پی ایس ای کی بہتر کارکردگی سے معیشت کو کووڈ – 19 کے اثرات سے باہر نکلنے میں بڑی مدد مل سکتی ہے۔
سی پی ایس ای کا سی اے پی ای ایکس جائزہ اقتصادی امور کا محکمہ اور عوامی صنعتوں کا محکمہ مشترکہ طور پر لیتا ہے۔
۔۔۔۔۔۔۔۔۔۔۔۔۔۔۔۔۔۔


U-6520
(
ریلوے کی وزارت
آر پی ایف کی، زیر التوا وارنٹوں کی تعمیل کے لئے ملک بھر میں یکم اکتوبر 2022 سے 31 اکتوبر 2022 تک ایک ماہ طویل مہم
مہم کے دوران 289 معاملوں میں ملوث 319 قصوروار کو ، جو قانونی کارروائی سے بچ رہے تھے، گرفتار کرکے متعلقہ عدالتوں میں پیش کیا گیا۔
اس میں 52 قصوروار ایسے شامل ہیں جو گذشتہ 10 سے 15 برسوں سے فرار تھے
ریلوے کے تحفظ سے متعلق دستہ  کو ریلوے املاک کی حفاظت کی ذمہ داری سونپی گئی ہے اور اسے یقینی بنانے کے لئے کئی اقدامات کئے جارہے ہیں۔ ریلوے املاک کی چوری کے معاملے آر پی ایف کے ذریعےآر پی  ایکٹ کی دفعات کے تحت درج کئے جاتے ہیں اور پوچھ تاچھ کی جاتی ہےْ؛ اس کے بعد چوری کی گئی ریلوے کی املاک کا پتہ لگانا، اس کی بازیافت کرنا اور مجرموں کی گرفتاری کی جاتی ہے/ مقدمہ چلایا جاتا ہےْ۔ آر پی ایف نے ریلوے ایکٹ 1989 کے تحت مقدمہ چلانے کی کارروائی بھی شروع کی ہے۔ جانچ اور تحقیقات کے دوران ، گرفتاری سے بچنے والے مجرموں/ ملزموں کے خلاف ذیلی عدالتوں سے گرفتاری کے وارنٹ جاری کئے جاتے ہیں اور انھیں عدالت کے سامنے پیش کیا جاتا ہے۔ وارنٹ کی تعمیل یا نامزد ملزم کی گرفتاری میں تاخیر سے ، معاملوں کا نمٹارہ کرنے میں تاخیر ہوتی ہے، جس سے عدالتوں اور قانون نافذ کرانے والی ایجنسیوں پر اضافی بوجھ پڑتا ہے اور انصاف کے تئیں انتظامیہ پر نامناسب اثر پڑتا ہے۔ وارنٹ کی جلد تعمیل کو یقینی بنانے اور مفرور/ مجرمان کو عدالتوں کے سامنے پیش کرنے کے لئے، بھارتی ریلوے میں وارنٹ کی تعمیل پر توجہ مرکوز کرتے ہوئے ، ملک بھر میں یکم اکتوبر2022 سے 31 اکتوبر 2022 تک ایک ماہ طویل مہم چلائی گئی۔
مہم کے دوران 289 معاملوں میں ملوث 319 مجرموں کو، جو قانونی کارروائی سے بچ رہے تھے، گرفتار کیا گیا اور متعلقہ عدالتوں کے سامنے پیش کیا گیا۔ ان میں 52 مجرم ایسے بھی تھے، جو پچھلے 10 سے 15 برسوں سے فرار تھے۔
آر پی ایف کی علاقائی انتظامیہ، مستقبل میں بھی اسی جذبےکے ساتھ وارنٹ کی تعمیل کے عمل کو جاری رکھے گی۔
محنت اور روزگار کی وزارت
گنگوار کل پانچ آل انڈیا سروے کے متعلق سافٹ ویئر اپلی کیشن کا آغاز کریں گے اور سوال و جواب پر مشتمل ہدایاتی کتابچہ بھی جاری کریں گے
نئی دہلی، 17 /فروری 2021 ۔ محنت اور روزگار کے مرکزی وزیر مملکت  جناب سنتوش کمار گنگوار کل چنڈی گڑھ میں لیبر بیورو کے ذریعہ کئے جارہے پانچ آل انڈیا سروے سے متعلق اپلی کیشن کا آغاز کریں گے اور سوال و جواب پر مشتمل ہدایتی کتابچہ جاری کریں گے۔ اس موقع پر محنت و روزگار کے سکریٹری جناب اپوروا چندرا اور محنت و روزگار کے سینئر صلاح کار اور لیبر بیورو کے ڈائریکٹر جنرل جناب ڈی پی ایس نیگی موجود ہوں گے۔
لیبر بیورو کے ذریعہ کئے جارہے پانچ سروے ہیں:
- مہاجر مزدوروں کے بارے میں کل ہند سروے
- گھریلو ورکروں کے بارے میں کل ہند سروے
- پیشہ وروں کے ذریعہ پیدا کئے گئے روزگار کے مواقع کے بارے میں کل ہند سروے
- نقل و حمل کے شعبہ کے ذریعہ پیدا کئے گئے روزگار کے مواقع کے بارے میں کل ہند سروے، اور
- ادارہ جات پر مبنی روزگار کے بارے میں کل ہند سہ ماہی سروے
گھریلو ورکروں کے بارے میں کل ہند سروے کا مقصد اہم ریاستوں اور کل ہند سطح پر ورک فورس میں گھریلو ورکروں کے تناسب اور ان گھریلو ورکروں / کنبوں، جو انھیں سماجی – ڈیموگرافک نقطہ نظر سے اہم اور اہم خصوصیات کی بنیاد پر بحال کرتے ہیں، کی فیصد وار تقسیم کا اندازہ لگانا ہوگا۔
مہاجر مزدوروں کے بارے میں کئے جانے والے سروے کا مقصد بھارت میں مہاجر مزدوروں کی تعداد کا اندازہ لگانا اور ان کے رہن سہن، کام کرنے کے حالات اور دیگر سماجی – اقتصادی حالات کے بارے میں معلومات جمع کرنا ہے۔
پیشہ وروں کے ذریعہ پیدا کئے گئے روزگار کے مواقع کے بارے میں کل ہند سروے کا لازمی طور پر دوہرا مقصد ہے:  ملک میں سرگرم پیشہ وروں کی کل آبادی کا اندازہ لگانا اور  ان پیشہ وروں کے ذریعہ پیدا کئے گئے روزگار کے مواقع کا تجزیہ کرنا۔
نقل و حمل کے شعبہ میں پیدا کئے گئے روزگار کے مواقع کے بارے میں سروے کا مقصد بھارت میں نقل و حمل کے شعبہ میں پیدا ہوئے روزگار کے مواقع کا تجزیہ کرنا ہے۔
ادارہ جات پر مبنی روزگار کے بارے میں کل ہند سہ ماہی سروے کا اصل مقصد بھارتی معیشت کے 8 اہم شعبوں کا احاطہ کرنے والے غیر زرعی معیشت کے وسیع شعبہ میں سلسلہ وار سہ ماہیوں میں روزگار کی صورت حال میں تناسبی تبدیلی کی پیمائش کرنا ہے۔
رپورٹ تیار کرنے کے لئے اعداد و شمار جمع کرنے کے پورے عمل میں اطلاعاتی ٹیکنالوجی  کے استعمال کے تناظر میں بیورو کے ذریعہ کی جارہی غیرمعمولی پہل کے نقطہ نظر سے یہ سروے بیحد اہم ہے۔ ان سرویز کے نتائج کا اعلان 7-8 مہینوں کے اندر کیا جائے گا، جس میں 6 مہینوں کا فیلڈ ورک بھی شامل ہے۔
لیبر بیورو، جو کہ محنت و روزگار کی وزارت کا ایک ملحقہ دفتر ہے، 1920 سے محنت اور روزگار کے شعبہ میں مختلف حصص داروں کی اعداد و شمار سے متعلق ضرورتوں کی تکمیل میں سب سے آگے رہا ہے۔ لیبر سے متعلق اعداد و شمار کا ذخیرہ ہونے کے علاوہ، لیبر بیورو، اہم اعداد و شمار اکٹھا کرنے، جنریٹ کرنے، قیمتوں سے متعلق اشاریہ جات اور لیبر کے مختلف پہلوؤں پر متعدد سروے اور مطالعات کرنے کے لئے بھی قومی اور بین الاقوامی سطح پر مشہور ہے۔
زراعت اور کاشتکاروں کی فلاح و بہبود کی وزارت
زرعی شعبے کی جامع ترقی کے لئے بجٹ میں غیر مثالی التزامات کئے گئے ہیں :زراعت کے وزیر جناب تومر
یہ بجٹ گاؤوں ،غریب افراد ،کسانوں ،خواتین اور نوجوانوں کے لئے ہے ،زراعت کے وزیر نے وزیر اعظم اور وزیر خزانہ کا شکریہ اد ا کیا
زراعت اور کسانوں کی فلاح و بہبود کے مرکزی وزیر جناب نریندر سنگھ تومر نے آج پیش کئے گئے مرکزی بجٹ کا خیر مقدم کرتے ہوئے کہا کہ یہ بجٹ گاؤوں ،غریب افراد،کسانوں ،خواتین اور نوجوانوں کے لئے ہے ۔وزیر اعظم جناب نریندر مودی کی قیادت میں زرعی شعبے کی مجموعی ترقی کے لئے بجٹ میں غیر مثالی التزامات کئے گئے ہیں۔
جناب تومر نے کہا کہ وزیر اعظم اور وزیر خزانہ نے بجٹ میں ویژن دکھایا ہے ،آئندہ 25 سالوں میں ہمارا ملک کیسا ہوگا ،اس کی ایک جھلک اس بجٹ میں دکھائی گئی ہے ۔بجٹ پر خوشی کا اظہار کرتے ہوئے انہوں نےکہا کہ حکومت کے دونوں ادوار میں زراعت اور کسانوں کی فلاح و بہبود کی وزارت کے بجٹ میں مسلسل اضافہ کیا گیا ہے ، اس مرتبہ بھی گذشتہ سال کے بجٹ 1.23 لاکھ کروڑ روپےسے بڑھا کر 1.32 لاکھ کروڑ روپے کردیا گیا ہے۔جناب تومر نے وزیر اعظم اور وزیر خزانہ کا زرعی بجٹ میں اضافے پر شکریہ ادا کیا ۔
جناب تومر نےکہا کہ بجٹ میں زرعی پیداوار اور پیداواریت کی صلاحیت کو بڑھانے پر زور دیا گیا ہے ،ساتھ ہی تیل کے بیجوں کا مشن ،زراعت کو ٹیکنالوجی سے جوڑنے، کسانوں کو ان کی پیداوار کی مناسب قیمت ملنے وغیرہ جیسے اقدامات کے لئے مناسب التزامات کئے گئے ہیں۔ایم ایس پی کے لئے تقریباً 2.5 لاکھ کروڑ روپے کا التزام کیا گیا ہے جو کسانوں کے لئے بڑی خوشی کی بات ہے ۔زرعی تنوع ،نامیاتی اور قدرتی کاشتکاری کے فروغ، کسانوں کی صلاحیت کی کارکردگی میں اضافہ ،فصل کا جائزہ ،کسان ڈرونز ،آبپاشی ،زرعی یونیورسٹیوں میں کورسیز کی شمولیت ، زرعی تحقیق کے لئےتمام غیر مثالی التزامات ہیں جو زرعی شعبے میں اہم تبدیلیاں لائیں گے۔
انہوں نے کہا کہ حکومت کین ۔بٹوا لنک پروجیکٹ کو بھی شکل دے رہی ہے جس کا تصور اٹل بہار واجپئی کے دور حکومت میں کیا گیا تھا ۔یہ نہ صرف 10 لاکھ ہیکٹئرس کے رقبے کو سیراب کرے گا بلکہ پینے کا پانی اور بجلی کی بھی فراہمی کرےگا نیز اس سے روزگار کے نئے مواقع بھی پیدا ہوں گے۔ اسی طرح بجٹ میں ہر گھر جل، پی ایم آواس وغیرہ کے لئے متعدد اہم التزامات کئے گئے ہیں جو سماج کے مختلف طبقات کے لئے بہت کار آمد ثابت ہوگا۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19۔ٹیکہ سے بچاؤ کی ویکسین کی دستیابی سے متعلق تازہ ترین صورت حال
116کروڑ سے زیادہ ٹیکے ریاستوں اورمرکز کے زیرانتظام علاقوں کو فراہم کئے گئے
ریاستوں اورمرکز کے زیرانتظام علاقوں کے پاس 15.6کروڑ سے زیادہ غیراستعمال شدہ ٹیکے اب بھی دستیاب ہیں
نئی دہلی ،08؍نومبر:مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبن ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچرنگ کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
s.
|
|
ٹیکے
|
|

|
|
فراہم کردہ
|
|
1,16,59,92,955
|
|
بقایہ دستیاب
|
|
15,60,08,496
حکومت ہند کی جانب سے ریاستوں اورمرکز کے زیرانتظام علاقوں کو حکومت کے ذریعہ براہ راست خریداری کے زمرے کے تحت اب تک 116کروڑسے زیادہ ٹیکے  فراہم کئے جاچکے ہیں ۔
ریاستوں اورمرکز کے زیرانتظام علاقوں کے پاس اب بھی کووڈ ۔19سے بچاؤ کے 15.6کروڑسے زیادہ  ٹیکے موجود ہیں ، جنھیں ابھی لگایاجاناباقی ہے ۔
شہری ہوابازی کی وزارت
شہری ہوابازی کے وزیر جناب جیوترادتیہ سندھیا نے جبلپور-اندور، جبلپور اور اندور-گوالیار-اندور پروازوں کے راستے کا افتتاح کیا
اس روٹ پر الائنس ایئر ہفتے میں تین پروازیں چلائے گا
شہری ہوابازی کے وزیر جناب جیوترادتیہ سندھیا نے وزیر مملکت جنرل وجے کمار سنگھ  کے ہمراہ جبلپور - اندور، جبلپور اور اندور-گوالیار-اندور پروازوں کے روٹ کا افتتاح کیا۔ اس موقع پر مدھیہ پردیش کے وزیراعلیٰ جناب شیوراج سنگھ چوہان بنفس نفیس موجود تھے۔
پروازوں کا نظام الاوقات درج ذیل ہے:
اضافہ شدہ ہوائی کنکٹوٹی سے ریاست میں سیاحت، تجارت اور دیگر اقتصادی سرگرمیوں کی حوصلہ افزائی ہوگی۔ اس سے خطے کے عوام کی زندگی میں آسانیاں بھی آئیں گی۔
اپنی افتتاحی تقریر میں شہری ہوابازی کے وزیر جناب جیوترادتیہ سندھیا نے کہا کہ یہ انتہائی خوشی کی بات ہے کہ مدھیہ پردیش کے تین بڑے شہروں کو ایک ہی دن میں ہوائی راستوں کے ذریعے جوڑا جا رہا ہے۔ وزیر موصوف نے یقین دلایا کہ ان شہروں میں بنیادی ڈھانچے کے فروغ کے پروجیکٹ مقررہ وقت کے اندر مکمل کر لئے جائیں گے۔
جنرل وجے کمار سنگھ  نے اندور، گوالیار اور جبلپور کے عوام کو مبارکباد دی اور کہا کہ پروازوں کی تعداد میں اضافے سے یہاں کے عوام کی امنگوں کو پرواز ملی ہے۔
مدھیہ پردیش کے وزیراعلیٰ شیوراج سنگھ چوہان نے شہری ہوابازی وزارت کی اس بات کے لئے تعریف کی کہ ریاست میں ہوائی رابطوں کو فروغ دیا جا رہا ہے۔ انہوں نے ترقیاتی کام میں ریاستی سرکار کی جانب سے پورے تعاون کا یقین دلایا۔
افتتاح میں موجود اکابرین میں جناب وویک نرائن شیجوالکر، رکن پارلیمنٹ ، جناب پردھومن سنگھ تومر، وزیر توانائی حکومت مدھیہ پردیش، جناب تلسی سلاوت وزیر برائے آبی وسائل حکومت مدھیہ پردیش، جناب شنکر لالوانی، رکن پارلیمنٹ ، جناب راکیش سنگھ، رکن پارلیمنٹ  شامل تھے۔ ان کے علاوہ شہری ہوابازی وزارت میں ایڈیشنل سکریٹری محترمہ اوشاپدھی، سی ایم ڈی، اے آئی اے ایچ جناب وکرم دیو دتّا، الائنس ایئر کے سی ای او جناب ونیت سود اور دیگر افسران بھی اس موقع پر موجود تھے۔۔
وزارت خزانہ
‘جی ایس 2022 کے 5.09 فیصد ’ کی فروخت  کی نیلامی، ‘جی ایس 2022 کے 5.79 فیصد ’ کی فروخت  کی نیلامی، ‘بھارت سرکار کے فلوٹنگ ریٹ بانڈ 2031’ کی فروخت  کے لیے نیلامی اور ‘جی ایس 2060 کے 7.19 فیصد’ کی فروخت اجراءِ نو کے لیے نیلامی
نئی دہلی،18 مئی، 2020، بھارت سرکار نے قیمت پر مبنی نیلامی کے ذریعے مشتہر شدہ رقم 3000 کروڑ روپئے برائے نام کے لیے ‘گورنمنٹ اسٹاک 2022 کے 5.09 فیصد ’ کی فروخت  کا اعلان کیا ہے۔
قیمت پر مبنی نیلامی کے ذریعے 18000 کروڑ روپئے کی مشتہر شدہ رقم کے لیے ‘سرکاری اسٹاک 2030 کے 5.79 فیصد’،قیمت پر مبنی نیلامی کے لیے مشتہر شدہ قیمت 4000 کروڑ روپئے برائے نام کے لیے ‘بھارت سرکار کے فلوٹنگ ریٹ بانڈس 2031’ اور قیمت مبنی نیلامی کے ذریعے مشتہر شدہ قیمت 5000 کروڑ روپئے  ‘سرکار اسٹاک 2060 کے 7.19 فیصد’ کی بھارت سرکار کو یہ اختیار ہوگا کہ وہ متذکرہ بالا کسی ایک تمسک یا زیادہ کے لیے 2000 کروڑ روپئے تک کا فاضل سبسکرپشن اپنے پاس رکھ سکتی ہے۔ نیلامی کی کارروائی ریزروبینک آف انڈیا ، ممبئی آفس، فورٹ ممبئی کے ذریعے کئی قیمتوں کے طریقہ کار کا استعمال کرتے ہوئے 22 مئی 2020  کے دن انجام دی جائے گی ۔
اسٹاک کی فروخت کی مشتہر شدہ رقم کا 5 فیصد تک ، سرکاری تمسکار کی نیلامی سے متعلق غیر مقابلہ جاتی نیلامی سہولت کی اسکیم کے مطابق مجاز افراد اور اداروں کو الاٹ کی جائے گی۔
نیلامی کے لیے مقابلہ جاتی اور غیر مقابلہ جاتی دونوں طرح کی درخواستیں 22 مئی 2020 کو ریزروبینک آف انڈیا کور بینکنگ سولیوشن  پر الیکٹرانک فارمیٹ میں دی جائیں گی۔ غیر مقابلہ جاتی درخواستیں صبح ساڑھے دس بجے سے دوپہر گیارہ بجے کے دوران اور مقابلہ جاتی درخواستیں صبح ساڑھے دس بجے سے ساڑھے گیارہ بجے کے دوران دی جائیں گی۔
نیلامی کے نتائج کا اعلان 22 مئی 2020  کے دن کیا جائے گا اور نیلامی میں کامیاب بولی لگانے والوں کی طرف سے ادائیگی 26 مئی 2020  کو کی جائے گی۔
یہ اسٹاک ریزرو بینک آف انڈیا کے سرکولر نمبر آر بی آئی / 2018-19/ 25 مورخہ 24 جولائی 2018 اور وقتا فوقتاً ترمیم کردہ ‘مرکزی حکومت کی سکیورٹیز میں وین ایشوڈ ٹرانزیکشن’ پر مہیا رہنما خطوط کے مطابق ‘‘وین ایشوڈ’’ کے لیے فراہم ہوں گے
صحت اور خاندانی بہبود کی وزارت
کووڈ -19 کی تازہ ترین صورت حال
نئی دہلی ،11؍نومبر:
ملک گیر ٹیکہ کاری مہم کے تحت اب تک 110.23 کروڑٹیکے لگائے جاچکے ہیں جو کہ ایک بڑی حصولیابی ہے۔
پچھلے چوبیس گھنٹوں کے دوران13,091نئے معاملات سامنے آئے ہیں۔
شفایابیوں کی شرح سردست 98.25 فیصد ہے، جو مارچ 2020 سے اب تک کی سب سے زیادہ شرح ہے۔
گزشتہ 24 گھنٹوں کے دوران 13,878 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,38,00,925ہوگئی ہے۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.40 فیصد ہے۔ جو مارچ 2020 سے اب تک کی کم ترین شرح ہے۔
ہندوستان میں فی الحال زیرعلاج مریضوں کی تعداد 1,38,556 ہے، جو کہ گذشتہ 266دنوں میں سب سے کم ہے۔
جانچ کے بعد متاثر پائے جانے والے مریضوں کی یومیہ شرح 2فیصدسے کم1.10)فیصد ) ہے، جو کہ گزشتہ 38 دنوں میں 2 فیصد سے بھی کم درج ہوئی ہے۔
جانچ کے بعد متاثرہ معاملات کی ہفتہ وار شرح  ، پچھلے 48 دنوں سے 2 فیصد سے بھی کم درج ہورہی ہے۔
اب تک کل 61.99کروڑ ٹیسٹ کئے جاچکے ہیں۔
پیٹرولیم اور قدرتی گیس کی وزارت
جناب دھرمیندر پردھان نے کہا کہ حکومت کے ذریعے ایتھنال کی ڈِسٹیلیشن کپیسیٹی کو فروغ دینے کے لئے اِنٹریسٹ سَب وینشن اسکیم کی توسیع کرنے کا فیصلہ ہمارے اَنّ داتاؤں کو اُورجا داتا میں تبدیل کرے گا، انہوں نے اِسے آتم نربھر بھارت کی سمت میں ایک قدم بتایا
نئی دہلی،01 جنوری2021، پٹرولیم، قدرتی گیس اور اسٹیل کے وزیر دھرمیندر پردھان نے آج کہا کہ وزیراعظم کی صدارت میں مرکزی کابینہ نے شیرے پر مبنی بھٹی کے ساتھ ساتھ اناج پرمبنی بھٹی سے ایتھنال ڈسٹیلیشن صلاحیت کو فروغ دینے کے لئے مالی مدد مہیا کرنے کے لئے انٹریسٹ سَب وینشن اسکیم کی توسیع کو منظوری دے دی ہے۔ انٹریسٹ سَب وینشن اسکیم کے تحت کُل تخمینے کی رقم 8460کروڑ روپے ہونے کا اندازہ پیش کیاگیا ہے۔ انہوں نے کہا کہ انٹریسٹ سَب وینشن اسکیم میں توسیع ہونے سے ایتھنال کی قیمت کی فہرست میں تقریباً 40120کروڑ روپے کی سرمایہ کاری ملے گی،جس سے توانائی-زراعت کو فروغ ملے گا اور کسانوں کی آمدنی بڑھے گی، اس سے ہمارے ‘اَنّ داتا’ کو ‘اُورجا داتا میں’ تبدیل کیا جائے گا اور اس سے آتم نربھر بھارت کے مکمل نظریئے کو فروغ ملے گا۔
ایتھنال بلینڈنگ پروگرام  کا آغاز 2003 میں ہوا، جسے وزیراعظم نریندر مودی کی قیادت میں نئے سرے سے تقویت حاصل ہوئی۔ گزشتہ 6 برسوں میں ترقی پسند، اصلاحی نظریے اورکئے گئے اقدامات کی فہرست کے نتیجے میں جہاں چینی سال 14-2013 میں ایتھنال خرید 38کروڑ لیٹر تھی اور جس کی قیمت تقریبا 1500کروڑ روپے تھی، وہ چینی سال 21-2020 میں بڑھ کر 325 کروڑ لیٹر ہوگئی ہے، جس کی اندازاً قیمت 19000کروڑ روپے ہے۔ ایتھنال خرید کی قیمت بھی چینی سال 14-2013 میں 39 روپے فی لیٹر سے بڑھ کر چینی سال 21-2020 میں اوسطاً 58 روپےفی لیٹر ہو گئی ہے۔ قیمتوں میں ہوئے اس اضافے کے ذریعے سے کسانوں کی آمدنی بڑھانے میں مدد ملی ہے۔
پٹرول میں ایتھنال کی مقدار کی فیصد سال 14-2013 میں 1.53فیصد تھی، جو کہ 20-2019 میں بڑھ کر 5 فیصد ہو گئی ہے اور 21-2020 میں اس کے 8.5 فیصد ہونے کا اندازہ ہے۔ حکومت کے ذریعے ایتھنال کی مقدار 2022 تک 10 فیصد کرنے اور 2030 تک 20 فیصد کرنے کا ہدف رکھا گیا ہے، جس کے لئے اضافی صلاحیت جوڑنے کی ضرورت ہوگی۔ آج کے اس فیصلے سے صلاحیت میں اضافے میں بہتری آئے گی اور زیادہ ایتھنال مکسچر کے ذریعے سےدرآمد متبادل، غیر ملکی کرنسی میں بچت اور ماحولیاتی استحکام میں بہت حد تک مدد ملے گی۔
وزارت خزانہ
جنوبی دلّی سی جی ایس ٹی نے 611 کروڑ روپئے کے جعلی انوائس ریکیٹ کا پتہ لگایا ہے ، جس میں 38.5 کروڑ روپئے کی چوری شامل ہے
نئی دلّی ،24 فروری / جنوبی دلّی کی سی جی ایس ٹی کمشنریٹ کے افسران نے کچھ مخصوص جعلی فرموں سے متعلق خفیہ معلومات حاصل کی ہیں ۔ اِن جعلی فرموں کا مقصد صرف جعلی انوائس تیار کرنے اور ان کے ذریعے ٹیکس کریڈٹ کو حاصل کرنا تھا ۔
اس معاملے سے متعلق دلّی کے مختلف علاقوں میں تلاشی کی کارروائی اور معائنے کئے گئے ، جس سے 54 جعلی فرموں کا پتہ لگایا گیا ہے ، جو دلّی – این سی آر خطے میں رجسٹرڈ تھیں اور یہ جعلی انوائس تیار کرنے اور سرکولر ٹریڈنگ میں مصروف تھیں ۔ مختلف فرموں کے نام سے قابلِ اعتراض دستاویزات ، جیسے ربڑ اسٹامپ ، لیٹر ہیڈ ، موبائل فون ، لیپ ٹاپ وغیرہ تلاشی کی کارروائی کے دوران ضبط کئے گئے ہیں ۔
اب تک کی گئی ابتدائی چھان بین سے پتہ چلتا ہے کہ تقریباً 611 کروڑ روپئے کی جعلی انوائسیں تیارکی گئیں ، جس میں 38.5 کروڑ روپئے سے زیادہ کی ٹیکس کی چوری کی گئی ۔ اس گروپ میں شامل ارکان کے اقبالیہ بیانات درج کئے گئے ہیں ، جن میں انہوں نے ، اِن جعلی فرموں کے چلانے میں اپنے رول کو قبول کیا ہے ۔
اِن جعلی فرموں کے پس پشت افراد نے ، حکومت کے ساتھ دھوکہ دہی کی سازش تیار کی اور سی جی ایس ٹی قانون – 2017 کی دفعہ 132   اور 132   کے تحت جرائم کو انجام دیا ہے ۔ یہ جرائم قابل تعزیر اور نا قابل ضمانت ہیں ۔ اس گروپ کے تین کلیدی افراد جناب انکت گپتا ، جو اِن جعلی فرموں کو چلانے والا سرغنہ ہے اور اس کے دو ساتھی جناب رابندر سنگھ اور جناب راجندر سنگھ کو 23 فروری ، 2022 ء کو گرفتار کیا گیا ہے ۔
ملزموں کو ڈیوٹی مجسٹریٹ کے سامنے پیش کیا گیا ۔ اس کے بعد ، انہیں 14 دن کی عدالتی تحویل میں بھیج دیا گیا ۔
مزید تحقیقات کی جا رہی ہیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 1957
(Visitor Counter : 129
مکانات اور شہری غریبی کے خاتمے کی وزارت
لائٹ ہاؤس کے 6 پروجیکٹوں کے لئے 43 تجاویز حاصل ہوئیں تکنیکی تجاویز کا تخمینہ جاری
نئیدہلی 04ستمبر۔6 جگہو ں  پر جی ایچ ٹی سی - بھارت کے تحت ایل ایچ بی کے لئے 19 ایجنسیوںکی طرف سے کُل ملاکر 43 تجاویز حاصل ہوئی ہیں۔
ٹیکنیکل تجاویز آج 2019-9-3 کو دوپہر تین بجے ای – پروکیورمنٹ پورٹل سے ، ٹینڈر کا تخمینہ لگانے والی کمیٹی کی موجود گی میں کھولی گئی ۔کمیٹی میں چھ ریاستوں میں سے ہر ایک کے ایک رکن کو شامل کیا گیا۔ ٹینڈر تخمینہ کمیٹی ایم او ایچ یو اے میں تشکیل دی گئی ، جو تکنیکی تجاویز کا تخمینہ لگائے گی اور ایک تفصیلی رپورٹ پیش کرے گی۔ ایم او ایچ یو اے مالی تجاویز کھلنے کی تاریخ سے متعلق حصہ لینے والی ایجنسیوں کو اطلاع کرے گی۔
ہاؤسنگ اورشہری امور کی وزارت  نے بھار ت میں مکانات کی تعمیر میں کام کاج کو بلارکاوٹ بنانے کے لئے ثابت شدہ اختراعی ٹکنالوجی کی تلاش کے عالمی چیلنج کا انعقاد کیا۔ اس سلسلے میں ایم او ایچ یو اے نے عالمی ہاؤسنگ ٹکنا لوجی چیلنج انڈیا کا آغاز کیا ۔ یہ آر ای پی مدھیہ پردیش میں اندور ، گجرات میں راجکوٹ ،تمل ناڈو میں چنئی ،جھارکھنڈمیں رانچی ،تریپورہ میں اگر تلہ ،اترپردیش میں لکھنؤ ایل ایچ پی کے حساب سے مقامات شائع کئے گئےہیں۔ لائٹ ہاؤس کے ان پروجیکٹوں کا مقصد منتخبہ ثابت شدہ ٹکنالوجی کا استعمال کرتے ہو ئے ، جی ایچ ٹی سی ۔ بھارت کے تحت ہرجگہ پر تقریباََ ایک ہزار مکانات کے پائلیٹ پروجیکٹوں پر عمل درآمد کرنا ہے ۔
اس سلسلے میں بولی لگائے جانے سے پہلے ایک میٹنگ کا انعقاد 29 جولائی 2019 کو نئی دلی کے نرمان بھون میں کیا گیا۔تکنیکی اور مالی بولیوں کو آن لائن 2019-9-2 کو دوپہر تین بجے تک اپ لوڈ کرنے کی آخری تاریخ ہے ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔اس ۔رم
U-4021
(Visitor Counter : 35
کامرس اور صنعت کی وزارتہ
اسٹارٹ اپس کے لئے فنڈ کا اختصاص
کامرس وصنعت کے وزیر مملکت جناب سوم پرکاش نے آج لوک سبھا میں ایک تحریری جواب میں بتایا کہ بھارت سرکار اورریاستی سرکاروں کے کئی محکموں اور وزارتوں نے مختلف سیکٹروں اور علاقوں میں اسٹارٹ اپس کی فنڈنگ اور اس کے تعاون کے لئے اسکیمیں نافذ کی ہیں۔فنڈ کی تفصیلات یا اسٹارٹ اپس کی پیش رفت کو برقرارنہیں رکھا گیا ہے۔
تمام سیکٹروں اورعلاقوںمیں منظورشدہ انکیوبیٹرس کے ذریعہ اسٹارٹ اپس کے لئے سیڈ فنڈنگ فراہم کرنے کی خاطر 16 اپریل 2021 کو صنعت اوراندرونی تجارت کے فروغ کے محکمے کی جانب سے اسٹارٹ اپس انڈیا فنڈ اسکیم کا آغاز کیا گیا تھا اور اس اسکیم کے تحت 22-2021 سے شروع ہونے والے 4سال کی مدت کے لئے 945 کروڑروپے کی رقم منظور کی گئی ہے ۔31دسمبر 2021 کو 58 انکیو بیٹرس کے لئے امداد کے طورپر 232.75 کروڑروپے منظورکئے گئے اوراس طرح کے منظور شدہ انکیو بیٹرس کے ذریعہ 146 اسٹارٹ اپس کو رقم فراہم کی گئی ۔ بھارت سرکار اورریاستی سرکاروں کی وزارتوں اور محکموں کی دیگر اسکیموں سے سیڈ فنڈنگ کے بارے میں معلومات کو برقرار نہیں رکھا گیا ہے ۔
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر نے کرناٹک میں داونگیرے کے ایس ٹی پی آئی میں ڈیجیٹل انڈیا اسٹارٹ اپ ہب کا افتتاح کیا
وزیر اعظم کا وژن یہ یقینی بنانا ہے کہ ہر نوجوان ہندوستانی کو ہندوستان کے متحرک اسٹارٹ اپ اور اختراعی ماحولیاتی نظام میں حصہ لینے کا موقع ملے: جناب راجیو چندر شیکھر
الیکٹرانکس اور اطلاعاتی ٹکنالوجی و ہنرمندی کے فروغ اور انترپرینیورشپ کے وزیر مملکت جناب راجیو چندر شیکھر نے آج کرناٹک میں داونگیرے کے سافٹ ویئر ٹیکنالوجی پارکس آف انڈیا  مرکز میں ڈیجیٹل انڈیا اسٹارٹ اپ ہب کا افتتاح کیا۔
وزیر مملکت جناب راجیو چندر شیکھر ڈیجیٹل انڈیا اسٹارٹ اپ ہب کا افتتاح کررہے ہیں ۔
اس موقع پر بات کرتے ہوئے، جناب راجیو چندر شیکھر نے کہا، ’’ایس ٹی پی آئی، داونگیرے جلد ہی اس علاقے میں لوگوں کے لیے ملازمتوں اور کاروباری افراد کے لیے نئے مواقع فراہم کرے گا۔ یہ ہمارے وزیر اعظم جناب نریندر مودی جی کا وژن ہے کہ اس بات کو یقینی بنایا جائے کہ ہر نوجوان ہندوستانی کو حکومت کی طرف سے اٹھائے گئے انڈیا ٹیکیڈ اقدامات میں حصہ لینے کا موقع ملے۔
انہوں نے کہا کہ حکومت کا زور نئے شہروں میں آئی ٹی/آئی ٹی ای ایس/ ای ایس ڈی ایم صنعت کی ترقی پر ہے، اور اسے میٹروپولیٹن مراکز تک محدود نہیں رہنا چاہیے۔
یہ ملک کا 63 واں ایس ٹی پی آئی مرکز ہے اور کرناٹک کا پانچواں مرکز ہے۔
یہ بتاتے ہوئے کہ ہندوستان میں 80,000 سے زیادہ اسٹارٹ اپ اور 107 سے زیادہ یونیکورنز کے ساتھ سب سے تیزی سے ترقی کرنے والا اختراعی نظام ہے، وزیر موصوف نے کہا کہ آج دنیا ہندوستان کو عزت اور احترام کی نگاہ سے دیکھتی ہے۔ ’’ ہم نے جی20 کی صدارت سنبھال لی ہے، جو دنیا کی سب سے بڑی معیشتوں کی لیگ ہے اور جی پی اے آئی مصنوعی ذہانت پر ایک بین الاقوامی پہل ہے۔ یہ سب سے تیزی سے ترقی کرنے والی بڑی معیشت ہے جو برطانیہ کو پیچھے چھوڑ کر پانچویں سب سے بڑی معیشت کے طور پر ابھری ہے، جس نے اب تک کی سب سے زیادہ 83 ارب ڈالر ایف ڈی آئی حاصل کی ہے۔‘‘
افتتاحی تقریب میں موجود معززین
افتتاحی پروگرام میں داونگیرے کے ڈسٹرکٹ انچارج وزیر جناب بی اے بسوراجہ، داونگیرے کے رکن پارلیمان جناب جی ایم سدھیشور، ایس ٹی پی آئی کے ڈائرکٹر جنرل جناب اروند کمار اور دیگرسرکردہ شخصیات موجود تھیں۔
ریاستی حکومت نے اس ایس ٹی پی آئی سنٹر کے قیام کے لیے کرناٹک اسٹیٹ اوپن یونیورسٹی  کےریجنل سینٹر، داونگیرے میں 10,000 مربع فٹ جگہ فراہم کی ہے۔
دیگر سہولیات میں مرکز کے پاس پلگ-این-پلے 102 سیٹر انکیوبیشن سہولت، نیٹ ورک آپریشن سینٹر ، 16 نشستوں والا کانفرنس روم، اور 32 نشستوں والا کیفے ٹیریا اور تیز رفتار ڈیٹا کمیونیکیشن کی سہولیات اور دیگر سہولیات اور خدمات فراہم کرنے کا انتظام ہے جوکہ سافٹ ویئر اور خدمات کی برآمد کے لیے ضروری ہے۔